recursal/SuperWikiNEXT-32B huggingface dataset:
**ஐரிசு பலியாட்டம்** (*Irish Gambit*) என்பது ஒரு பலவீனமான சதுரங்கத் திறப்பு முறையாகும். சிக்காகோ பலியாட்டம், ரேசில் தாசில் பலியாட்டம் என்ற பெயர்களாலும் அழைக்கப்படும் இத்திறப்பு பின்வரும் நகர்வுகளுடன் தொடங்குகிறது. 

4.d4 என்ற நான்காவது நகர்வுக்குப் பின்னர் ஐரிசு பலியாட்டம்

1. e4 e5
2. Nf3 Nc6
3. Nxe5?
3...Nxe5 4.d4 என்ற உத்தேசத்தில் (படம்).

   


|  |  |
| --- | --- |
|  | இந்தக்கட்டுரை சதுரங்க நகர்த்தல்களை விளக்க இயற்கணித குறிமுறையை பயன்படுத்துகிறது. |

வெள்ளை ஆட்டக்காரரின் சிப்பாய் போர்களத்தின் மையத்தை ஆக்கிரமித்துள்ளது. ஆனால் ஒரு சிப்பாய்க்காக ஒரு குதிரையை தியாகம் செய்வது மிகவும் அதிகமானதொரு இழப்பாகும். கொடுக்கப்படும் பலி பெரியதாக எந்த நன்மையையும் வெள்ளைக்கு கொடுக்கவில்லை. உயர்மட்ட போட்டிகளில் எங்கும் இத்தகைய பலியாட்டம் விளையாடப்படவும் இல்லை. பெரும்பாலும் இத்திறப்பு சிக்காக்கோ பலியாட்டம் என்றழைக்கப்படுகிறது. ஏனெனில் அரால்டு மேயர் பிலிப்சு 1899 ஆம் ஆண்டு அக்காலத்தில் வலிமையான உலக சதுரங்க வீர்ராகக் கருதப்பட்ட ஆரி நெல்சன் பில்சுபரியை இந்த திறப்புடன் விளையாடி குறிப்பிடத்தக்கதொரு வெற்றியை ஈட்டியது இதற்கு காரணமாக இருக்கலாம். 
எனவே இவர்தான் இந்த பலியாட்டத்தைக் கண்டுபிடித்தவர் என்ற கட்டுக்கதை உலாவத் தொடங்கியது. 
என்னவிதமான நுட்பமான சிந்தனை இப்பலியாட்டத்தின் பின்னால் இருந்தது என்று மரணப்படுக்கையில் இருந்த போது அவரிடம் கேட்கப்பட்டது. பதிலாகக் கிடைத்த அவருடைய கடைசி வார்த்தைகள் இவ்வாறு இருந்தன. : "ராசாவின் சிப்பாய்க்கு பாதுகாப்பு இருந்ததை நான் பார்க்கவில்லை". 

ஆலோவீன் பலியாட்டம் என்ற திறப்பும் இதைபோன்றதொரு திறப்பு ஆகும். இதுவும் சந்தேகத்திற்கிடமான ஒரு நகர்த்தலே என்றாலும் ஐரிசு பலியாட்டத்தை விட சற்று மேம்பட்ட தொடக்கமாக இருக்கிறது. ஏனெனில் வெள்ளை ஆட்டக்காரருக்கு போர்களத்தின் மையத்திலுள்ள கருப்பின் இரண்டு குதிரைகளையும் விரட்டுவதற்கான வாய்ப்பும் நேரமும் கிடைக்கிறது. இந்தத் திறப்புடன் விளையாடத்தொடங்கி வெள்ளை பல போட்டிகளில் குறைந்த நகர்வு ஆட்டங்களாக வெற்றி பெற்றுள்ளது.

மேற்கோள்கள்
-----------

1. ↑  *Harold Meyer Phillips vs Harry Nelson Pillsbury, Chicago 1899*, Chessgames.com, 2006-11-18 அன்று பார்க்கப்பட்டது
2. ↑  Hooper, David; Whyld, Kenneth (1996), "Irish Gambit", *The Oxford Companion To Chess* (2 ed.), Oxford University, p. 182, ISBN 978-0-19-280049-7

புற இணைப்புகள்
--------------

* Opening Report: 1.e4 e5 2.Nf3 Nc6 3.Nxe5 (13 games)
**ஆய்வு மையம்** அல்லது **ஆய்வுக் கழகம்** (*Research institute, research centre, research center* or *research organization*) என்பது ஆய்வு நோக்கங்களுக்காக நிறுவப்பட்ட ஒரு கழகமாகும். பொதுவாக ஆய்வு நிறுவனங்கள் அடிப்படை ஆய்வில் நிபுணத்துவம் பெற்றிருக்கலாம் அல்லது பயன்பாட்டு ஆய்வை நோக்கியதாக இருக்கலாம். இந்த சொல் பெரும்பாலும் இயற்கை அறிவியல் ஆய்வைக் குறிக்கிறது என்றாலும், சமூக அறிவியலிலும், குறிப்பாக சமூகவியல் மற்றும் வரலாற்று ஆராய்ச்சி நோக்கங்களுக்காக பல ஆராய்ச்சி நிறுவனங்கள் உள்ளன.

அமெரிக்காவில் 14,000 க்கும் மேற்பட்ட ஆய்வு மையங்கள் உள்ளன. அடிப்படை தொழில்நுட்பம் மற்றும் கூடுதலான தொழில்நுட்ப நுட்பங்களைத் தவிர அடிப்படை ஆய்வு மற்றும் பயன்பாட்டு ஆராய்ச்சி உள்ளிட்ட பல்வேறு துறைகளில் மையங்கள் பயன்படுத்துகின்றன. இன்று பல பல்கலைக்கழகங்கள் ஓர் குறிப்பிட்ட ஆராய்ச்சி அல்லது கல்வி ஆய்வு மேற்கொள்ள ஆராய்ச்சி மையங்களை நிறுவுகின்றன. நூற்றுக்கணக்கான ஆராய்ச்சி மையங்களை ஓர் பல்கலைக்கழகத்தில் நிறுவ முடியும். இந்த மையத்தின் செயல்பாடு ஓர் பல்கலைக்கழகத்திற்கும் மற்றோரு பல்கலைக்கழகத்திற்கும் இடையே வேறுபடுகிறது. ஆனால் ஆராய்ச்சி மையங்களில் பெரும்பாலானவை அறிவியல் அட்டவணையின் அடிப்படையில் அமைகின்றது.

புகழ்பெற்ற ஆய்வு மையங்கள்
-------------------------

ஆரம்பகால இடைக்காலத்தில், இஸ்லாமிய உலகில் பல வானியல் ஆய்வுக்கூடங்கள் கட்டப்பட்டன. இவற்றில் முதன்மையானது அப்பாசியக் கலீபகத்தில் அல்-மாமுன் காலத்தில் கட்டப்பட்ட 9ஆம் நூற்றாண்டின் பகுதாதுபாக்தாத் கண்காணிப்பு நிலையம் ஆகும். இருப்பினும் மிகவும் பிரபலமானவை 13ஆம் நூற்றாண்டின் மராகே ஆய்வகம் மற்றும் 15ஆம் நூற்றாண்டின் உலுக் பெக் ஆய்வகம் ஆகியவை ஆகும்.

கேரளா வானியல் மற்றும் கணிதப் பள்ளி என்பது தென்னிந்தியாவின் கேரளத்தில் உள்ள சங்கமகிராமத்தைச் சேர்ந்த மாதவனால் நிறுவப்பட்ட கணிதம் மற்றும் வானியல் பள்ளி ஆகும். அப்பள்ளி 14 மற்றும் 16 ஆம் நூற்றாண்டுகளுக்கு இடையில் செழித்தது. இப்பள்ளியின் கண்டுபிடிப்புகள் நாராயண பட்டத்திரி (1559-1632) உடன் முடிவடைந்ததாக தெரிகிறது. வானியல் சிக்கல்களைத் தீர்க்கும் முயற்சியில், கேரளப் பள்ளி சுயாதீனமாக பல முக்கியமான கணிதக் கருத்துகளைக் கண்டறிந்தது.

ஐரோப்பாவின் ஆரம்பகால ஆய்வு நிறுவனம் ஹ்வென் தீவில் உள்ள டைகோ ப்ராஹேவின் யுரேனிபோர்க் வளாகமாகும், இது 16 ஆம் நூற்றாண்டின் வானியல் ஆய்வகமாகும். இது நட்சத்திரங்களை மிகவும் துல்லியமான அளவீடுகள் செய்ய அமைக்கப்பட்டது. அமெரிக்காவில் பெல் ஆய்வுக்கூடங்கள், ஜெராக்ஸ் பார்க், தி ஸ்கிரிப்ஸ் ரிசர்ச் இன்ஸ்டிடியூட், பெக்மேன் இன்ஸ்டிடியூட் மற்றும் எஸ்ஆர்ஐ இன்டர்நேஷனல் உட்பட பல குறிப்பிடத்தக்க ஆராய்ச்சி நிறுவனங்கள் உள்ளன.

குறிப்பிடத்தக்க ஆராய்ச்சி மையங்கள்
----------------------------------

1. அமேஸ் ஆராய்ச்சி மையம்
2. பெல் லேப்ஸ்
3. மேம்பட்ட வாழ்க்கை சுழற்சி பொறியியல் மையம்
4. கடல் அறிவியல் ஆராய்ச்சி மையம்
5. பாலோ ஆல்டோ ஆராய்ச்சி மையம்
6. தாமஸ் ஜே. வாட்சன் ஆராய்ச்சி மையம்
7. உயிரியல் ஆராய்ச்சி மையம்
8. பென்னிங்டன் பயோமெடிகா
9. எல் ஆராய்ச்சி மையம்

மேற்கோள்கள்
-----------

1. ↑  E. S. Kennedy (1962), Reviewed Work: *The Observatory in Islam and Its Place in the General History of the Observatory* by Aydin Sayili", *Isis* **53** (2): 237–239.எஆசு:10.1086/349558
2. ↑  The Scripps Research Institute பரணிடப்பட்டது 2002-09-14 at the Library of Congress Web Archives

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| தேசிய | 
* France
* BnF data
* ஜெர்மனி
* Israel
* United States
* செக் குடியரசு
	+ 2

 |
| மற்றவை | 
* NARA

 |
**மெக்சிக்கோ எறும்புண்ணி** அல்லது **வட தமண்டுவா** (*தமண்டுவா மெக்சிகானா*) என்பது ஒரு எறும்புண்ணி விலங்கு. தென் அமெரிக்காவில் வழங்கும் மொழிகளின் ஒன்றான தூப்பி மொழியில் *தமண்டுவா* என்றால் எறும்புண்ணி என்று பொருள்  இது மிர்மிக்கோஃவாகிடீ (Myrmecophagidae) என்னும் குடும்பத்தைச் சேர்ந்த விலங்கு. கிரேக்க மொழியில் Myrme (மிர்மி) என்றால் எறும்பு, phag ('வா'க்) என்றால் உண்ணுதல். எறும்புண்ணிக் குடும்பத்தை மிர்மிக்கோஃவாகிடீ (Myrmecophagidae) என்று அழைப்பர். இக்குடும்பம் பிலோசா (Pilosa) என்னும் உயிரின வகுப்பில் உள்ளது. பிலோசா என்னும் சொல் மயிருடைய (pilos= hairy) என்னும் பொருளுடையது. தற்பொழுது நடு அமெரிக்காவிலும் தென் அமெரிக்காவிலும் உள்ள ஈரப்பதம் மிக்க வெப்பமண்டல அல்லது இடைவெப்ப மண்டலக்காடுகளில் காணப்படுகின்றது. இவ்விலங்கு பெலீசு, கொலம்பியா, கோஸ்ட்டா ரிக்கா, ஈக்வெடோர், எல் சால்வெடோர், கௌதமாலா, ஹாண்டுராஸ், மெக்சிக்கோ, நிக்கராகுவா, பனாமா, பெரு, வெனிசூயெலா ஆகிய நாடுகளில் காணப்படுகின்றது.

உசாத்துணை
---------

1. ↑  வார்ப்புரு:MSW3 Gardner
2. ↑  Meritt, D. Samudio, R. & members of the Edentate Specialist Group (2006). *Tamandua mexicana*. *2006 ஐயுசிஎன் செம்பட்டியல்*. ஐயுசிஎன் 2006. தரவிறக்கப்பட்டது 2007-07-31.
3. ↑  *தமண்டுவா* (tamandua) என்னும் சொல் தென் அமெரிக்காவில் வழங்கும் தூப்பி மொழியில் இருந்து போர்த்துகீசிய மொழி கடனாகப் பெற்று, பின்னர் அதன் வழியாக ஆங்கிலத்திலும் , அறிவியல் கலைச்சொற்களிலும் இச்சொல் எறும்புண்ணி என்னும் பொருளில் வழங்குகின்றது

[[பகுப்பு::ஊனுண்ணிகள்]]
புறநானூற்றுப் பாடல்களுக்குத் தரப்பட்டுள்ள துறைகளில் குடிநிலை உரைத்தல் என்பது ஒன்று. இது கரந்தைத் திணையின் துறை. புறநானூற்றில் இத்துறைப் பாடல் ஒன்றே ஒன்று உள்ளது. பாடல் எண் 290

இலக்கண நூல் விளக்கம்
--------------------

* குடிநிலை உரைத்தல் தொல்காப்பியம் கூறும் ‘தார்நிலை’  இத்துறையின்பாற் படும் என்பர்.
* புறப்பொருள் வெண்பாமாலை கரந்தைத் திணையின் 14 துறைகளில் இது ஒன்று. மூதாதையரின் தறுகண்மையைக் கூறுவது இத் துறை.
* புறநானூற்றுத் திணை, துறை பகுப்புக்களுக்கு மூலமான, மறைந்துபோன பன்னிரு படலம் நூலிலிருந்து இந்தப் பகுப்புப் பெயர் தரப்பட்டுள்ளது.

இலக்கியம்
---------

ஔவையார் பாடிய இந்தப் பாடல் வீரன் ஒருவனின் முன்னோரின் செயலை அரசனுக்குச் சொல்லிக்காட்டுவதாக அமைந்துள்ளது. 

அரசனின் தந்தைக்குத் தந்தை போரிட்டபோது, இவன் தந்தை அரசனுக்கு முன்னே நின்று பகைவரின் படைகள் தாக்காவண்ணம் பாதுகாத்தானாம். மழைத்துளி விழாமல் தடுக்கும் ஓலைக்குடை போல் இந்த அரசனின் பாட்டனுக்கு விளங்கினானாம்.

அடிக்குறிப்பு
-------------

1. ↑  தொல்காப்பியம் புறத்திணையியல் 17
2. ↑  புறநானூறு பழைய உரை, உ.வே.சாமிநாதையர் பதிப்பு
3. ↑  
மண் திணி ஞாலத்துத் தொன்மையும் மறனும்  

கொண்டு பிறர் அறியும் குடிவரவு உரைத்தன்று 

புறப்பொருள் வெண்பாமாலை 35
**அருளய்யா ஐசக் இன்பராஜா** (ஒக்டோபர் 11, 1952 — சூலை 29, 2014) ஈழத்து நாடகக்கலைஞரும், நாடகாசிரியரும் ஆவார். 1985இல் இருந்து செருமனியில் வாழ்ந்து வந்தவர். *விகடவிற்பனர்*, *நகைச்சுவை வேளம்*, *ஹஸ்யமணி* போன்ற பல விருதுகளைப் பெற்றவர். *லூஸ் மாஸ்ரர்* என்னும் தனி நடிப்பு நாடகத்தின் மூலம் *லூஸ் மாஸ்ரர்* என்னும் பட்டப்பெயரால் அழைக்கப்பட்டவர்.

வாழ்க்கைக் குறிப்பு
-------------------

யாழ்ப்பாண மாவட்டம், நவாலி என்ற ஊரைப் பிறப்பிடமாகக் கொண்ட ஐசக் இன்பராஜா மானிப்பாய் இந்துக் கல்லூரியில் கல்வி கற்றவர்.

நாடகத் துறையில்
---------------

ஈழத்துத் தயாரிப்பான நிர்மலா திரைப்படத்தை இயக்கிய அமரர் அருமைநாயகம் அவர்களைக் கலைக்குருவாக கொண்டு நாடகத் துறைக்குள் பிரவேசித்தவர். ஆருமைநாயகத்தின் சகாயர் நாடகாலயத்தின் தயாரிப்புகளான *விழிப்பு*, *யாருக்காக அழுதான்*, *மாப்பிள்ளை தேவை*, *லேடி ரைப்பிஸ்ற்* போன்ற நாடகங்களில் நடித்தார். 1974 இல் யாழ்ப்பாணத்தில் நடைபெற்ற நான்காவது உலகத் தமிழாராய்ச்சி மாநாட்டுக் கலைவிழாவில் *யாருக்காக அழுதான்* நாடகத்தில் நடித்ததற்காக பாராட்டுப் பத்திரம் வழங்கிக் கௌரவிக்கப் பெற்றர்.

பிரம்மஸ்ரீ தங்கராசா ஐயரின் வில்லிசைக் குழுவிலும், யாழ்ப்பாணம் சின்னமணியின் வில்லிசைக் குழுவிலும் நகைச்சுவைத் தொகுப்பாளராகவும் இருந்தார். 1984 இல் சின்னமணி இசைக்குழுவினருடன் மலேசியா, சிங்கப்பூர் நாடுகளுக்குச் சென்று வில்லிசை நிகழ்ச்சிகளில் பங்கு பற்றினார். மறைந்த திரைப்படக் கலைஞர் சிலோன் விஜயேந்திரனின் *காதலா? கடமையா?*, *ஆச்சிக்குட்டிக்கு வாச்ச மாப்பிள்ளை* போன்ற நாடகங்கள் மூலமாக வடமாகாணத்தில் நூற்றுக்கணக்கான மேடைகளில் நடித்தார்.

புலம் பெயர்ந்த பின்னர் ஐரோப்பிய நாடுகளில் பல கலை நிகழ்ச்சிகளை நடத்தியிருக்கும் இவர் *மாப்பிள்ளை தேவை*, *கிளாலிக்குள் மாப்பிள்ளை' வருவார் வருகின்றார் வந்திட்டார்* போன்ற பல நகைச்சுவை நாடகங்களை தானே எழுதி, இயக்கி அரங்கேற்றியுள்ளார். இவர் கலைஞர் இரா-குணபாலன் அவர்களின் ஆர்.ரி.எம். பிரதஸ் தயாரிப்பில் ரகுநாதன் இயக்கிய *முகத்தார் வீடு* திரைப்படத்திலும் நடித்திருக்கின்றார்.

ஈழத்தில் இவர் நடித்த நாடகங்கள்
------------------------------

* விழிப்பு
* யாருக்காக அழுதான்
* மாப்பிள்ளை தேவை
* லேடி ரைப்பிஸ்ற்
* காதலா? கடமையா?
* ஆச்சிக்குட்டிக்கு வாச்ச மாப்பிள்ளை

ஐரோப்பியாவில் இவர் எழுதி, இயக்கி, நடித்த நாடகங்கள்
--------------------------------------------------

* மாப்பிள்ளை தேவை
* கிளாலிக்குள் மாப்பிள்ளை
* வருவார் வருகின்றார் வந்திட்டார்

இவர் நடித்த திரைப்படங்கள்
-------------------------

* முகத்தார் வீடு

மேற்கோள்கள்
-----------

1. ↑  ஐசக் இன்பராஜா நினைவு பகர்வு 03.08.2014
2. ↑  ஈழத்து நகைச்சுவைக்கலைஞர் ஐசக் இன்பராஜா ஜேர்மனி நாட்டில் காலமானார்
**ஐராவதநல்லூர்**, தமிழ்நாட்டின் மதுரை மாவட்டம், மதுரை தெற்கு வட்டத்தில் உள்ள கீழ்மதுரை உள்வட்டத்தில் உள்ள ஒரு வருவாய் கிராமம் ஆகும். தற்போது ஐராவதநல்லூர், மதுரை மாநகராட்சியின் மண்டல எண் 3, வார்டு எண் 55-இல் அமைந்துள்ளது.  கிழக்கு எல்லையில் உள்ளது.

ஐராவதநல்லூர், மதுரை தெற்கு (சட்டமன்றத் தொகுதி)க்கும், மதுரை மக்களவைத் தொகுதிக்கும் உட்பட்டது.

அமைவிடம்
--------

ஐராவதநல்லூர்,  மதுரை மாநகராட்சி மணடல எண் 3-இல் வார்டு எண் 55-இல் உள்ளது. ஐராவதநல்லூர், மதுரை - இராமேஸ்வரம் நெடுன்சாலையின் மீது உள்ளது. இது மதுரை இரயில் நிலையத்திலிருந்து 5 கிமீ தொலைவில் உள்ளது. இதன் அஞ்சல் சுட்டு எண் 625009 ஆகும்.

மக்கள் வகைப்பாடு
----------------

2011-ஆம் ஆண்டு மக்கள் தொகை கணக்கெடுப்பின்படி 1,869 குடும்பங்களையும் கொண்ட ஐராவதநல்லூரின் மக்கள்தொகை 7,423 ஆகும். எழுத்தறிவு 87.7% மற்றும் பாலின விகிதம் 1000 ஆண்களுக்கு, 991 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 799 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 983 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 1,157 மற்றும் 0 ஆகவுள்ளனர். மக்கள்தொகையில் இந்துக்கள் 87.51%, இசுலாமியர்கள் 1.08%, கிறித்தவர்கள், 10.1%, மற்றும் பிறர் 1.30% ஆகவுள்ளனர்.

அருகமைந்த ஊர்கள்
----------------

* விரகனூர்

மேற்கோள்கள்
-----------

1. ↑  "Madurai District Administration". 2019-04-12 அன்று மூலம் பரணிடப்பட்டது. 2019-05-29 அன்று பார்க்கப்பட்டது.
2. ↑  Madurai South Taluk and its Firkas and Revenue Villages
3. ↑  "மதுரை மாநகராட்சியின் 4 மண்டலங்களும், வட்டங்களும்". 2019-08-07 அன்று மூலம் பரணிடப்பட்டது. 2019-08-19 அன்று பார்க்கப்பட்டது.
4. ↑  ஐராவதநல்லூர் மக்கள்தொகை பரம்பல்
**கண்டுபிடிப்புச் சித்தாந்தம்** (Discovery doctrine) என்பது ஐக்கிய அமெரிக்க உச்ச நீதிமன்றத்தினால் முன்னிறுத்தப்பட்ட ஒர் அனைத்துலகச் சட்டக் கருத்துரு ஆகும். இக் கருத்துரு 1823 இல் இருந்து இன்றுவரை பல்வேறு வழக்குகள் மூலம் இன்றும் முன்னிறுத்தப்படுகிறது. இச் சிந்தாந்தம் ஐரோப்பிய கிறித்தவ அரசின் ஆட்சியின் கீழ் இல்லாத மக்கள் வாழும் அமெரிக்க நிலப்பரப்புக்களை எந்த ஐரோப்பிய, கிறித்தவ, குடியேற்றவாத நாட்டு மக்கள் முதலில் சொந்தம் கொண்டாடுகிறார்களோ, அவர்களின் அரசுக்கே அந்த நாடு சொந்தம் என்று நிலைநாட்டுகிறது. இந்தச் சித்தாந்தம் அமெரிக்கப் பழங்குடிமக்களின் நாடுகளையோ, நிலத்துக்கான உரிமைகளையோ ஏற்றுக் கொள்ளவில்லை.

அமெரிக்காக்களை பழங்குடிமக்கள் ஐரோப்பியர்களுக்கு பல நூற்றாண்டுகளுக்கு முன்பே பரவிக் குடியேறி பயன்படுத்தி வந்தாலும், அந்த நாடுகளின் நிலங்களின் அவர்களுக்கான உரிமைகளை இந்தச் சிந்தாந்தம் முற்றிலும் மறுக்கிறது. பழங்குடிமக்கள் நிலங்கள் பறிபோக, அவர்களுக்கு எதிரான பல்வேறு மனித உரிமை மீறல்களுக்கு, அமெரிக்காக்களில் ஐரோப்பியரின் குடியேற்றம் வேகமாக நிறைவேற இந்தச் சிந்தாந்தம் முக்கிய கருவியாக அமைந்தது. இது போன்ற காரணங்களால், ஐக்கிய நாடுகளின் முதற்குடிமக்களின் பிரச்சினைகளுக்கான நிலையான மன்றம் பழங்குடிமக்களுக்கு எதிரான மனித உரிமை மீறல்களின் அடித்தளம் இந்தச் சட்டம் என்று விமர்சித்துள்ளது.

மேற்கோள்கள்
-----------

1. ↑  Concluding session, Permanent Forum says impact of racist ‘Doctrine of Discovery’
2. ↑  "Preliminary study of the impact on indigenous peoples of the international legal construct known as the Doctrine of Discovery" (PDF). United Nations Economic and Social Council. 4 Feb 2010. 04 January 2014 அன்று பார்க்கப்பட்டது. Check date values in: `|accessdate=` (உதவி)
**இலட்சுமண சேனா** (*Lakshmana Sena*) ( ஆட்சி: 1178-1206), நவீன மொழிகளில் இலட்சுமண் சென் என்றும் அழைக்கப்படுகிறார். இவரது முன்னோடி இவரது தந்தை பல்லால சேனா என்பவராவான்.  இலட்சுமண சேனா இந்திய துணைக் கண்டத்தில் இடைக்கால வங்காளப் பிராந்தியத்தின் சேனா வம்சத்தைச் சேர்ந்த நான்காவது மன்னராவார். இவரது ஆட்சி 28 ஆண்டுகள் நீடித்தது. மேலும், இந்திய துணைக் கண்டத்தின் கிழக்குப் பகுதிகளுக்கு, குறிப்பாக வங்காளம், காமரூப் (தற்போதைய அசாம்), கலிங்கம் (தற்போதைய ஒடிசா), வாரணாசி, தில்லி, பீகார் போன்ற பகுதிகளுக்கு விரிவுபடுத்தினார். முகம்மது பின் பக்தியார் கில்ஜியின் துருக்கியப் படையெடுப்பால் இவரது ஆட்சி முடிந்தது.

இவரது தந்தை பல்லால சேனாவுக்குப் பிறகு இவர் பதவிக்கு வந்தார். இவரது ஆட்சியின் வரலாறு இதுவரை கண்டுபிடிக்கப்பட்ட இவரது காலத்தின் எழுத்துக்களில் இருந்து புனரமைக்கப்படவேண்டும். உமாபதி தார், ஷரன் மற்றும் தபக்த்-இ-நசிரி ஆகியப் புத்தகங்களைத் தவிர, இவரைப் பற்றிய தகவல்கள் வேறு எதிலும் இல்லை. இவர் ஜெயச்சந்திர மன்னரை தோற்கடித்தார். இவரது இராச்சியத்தின் தலைநகரம் பிக்ராம்பூரில் இருந்தது. இவர் இலக்கியத்தில் ஆர்வம் கொண்டிருந்தார். மேலும் தனது தந்தையால் எழுதப்பட்டு முழுமையடையாமல் இருந்த *அட்புத சாகர்* என்ற ஒரு புத்தகத்தின் மீதிப் பகுதியை எழுதினார்.

குறிப்புகள்
-----------

1. ↑  "পাতা:বঙ্গের বাহিরে বাঙ্গালী (উত্তর ভারত) - জ্ঞানেন্দ্রমোহন দাস.pdf/২৭ - উইকিসংকলন একটি মুক্ত পাঠাগার". *bn.wikisource.org* (Bengali). 2021-07-21 அன்று பார்க்கப்பட்டது.
2. ↑  Sen, Sailendra. *A Textbook of Medieval Indian History*.
3. ↑  Misra, Chitta Ranjan. "Laksmanasena". *வங்காளப்பீடியா*. Asiatic Society of Bangladesh. 6 August 2015 அன்று பார்க்கப்பட்டது.
**கோவலன்**, தமிழில் ஐம்பெருங் காப்பியங்களில் ஒன்றான சிலப்பதிகாரத்தில் வரும் முக்கியமான கதைமாந்தன் ஆவார்.

குடும்பம் வான்
--------------

மனைவி : கண்ணகி

காதலி : மாதவி

மகள் : மணிமேகலை

கோவலனின் பயணம்
--------------

**புகார்க் காண்டம்**

கோவலன், காவிரிப்பட்டிணத்தில் வாழ்ந்து வந்த மாசாத்துவான் என்னும் வணிகனின் மகன் ஆவார். இவர் மற்றொரு வணிகரின் மகளான கண்ணகியை மணந்துக் கொண்டார். இருவரும் மகிழ்ச்சியாக வாழ்ந்து வந்தனர். அப்பொழுது கோவலனுக்கு 16 வயதே ஆகிறது. சிலகாலத்திற்குப் பின் கோவலனுக்கு மாதவி என்னும் நாட்டியக்காரியின் அறிமுகம் கிடைத்தது. பின்னர் கோவலன் கண்ணகியைப் பிரிந்து மாதவியுடன் உல்லாசமாக வாழ்ந்து வந்தான். இதற்கிடையே, சிறிது காலத்தில் அவன் செல்வம் அனைத்தும் கரைந்து போனது. இந்திரவிழாவின் போது, இருவர்க்குமிடையே கருத்து வேறுபாட்டின் காரணமாக பிரிந்தனர். பின்னர் கோவலன் மீண்டும் கண்ணகியிடம் வந்தான். செல்வம் ஏதும் இல்லாத போதிலும், கண்ணகி தன்னிடம் காட்டிய அன்பின் காரணமாக மனம் திருந்திய கோவலன், கண்ணகியுடன் மதுரை நகரத்திற்குச் சென்று புது வாழ்க்கை வாழ முற்பட்டான்.

**மதுரைக் காண்டம்**

புகாரை விட்டு வெளியேறிய கோவலனும் கண்ணகியும், கவிந்தியடிகளுடன் மதுரையை நோக்கி நடந்ததனர். நீண்ட நாட்கள் பயணத்திற்கு பின்பு, மதுரை மாநகரத்தைச் சென்றடைந்தனர். அவர்களிடம் ஓரிணை சிலம்புகளைத் தவிர வேறேதும் இல்லை. அங்கு அச்சிலம்பினை விற்பதற்காக கடை வீதிக்குச் சென்றான். ஆனால் அங்கு, அரசியின் சிலம்புகளைத் திருடிய பொற்கொல்லன் என்று அறியாமல், அந்த பொற்கொல்லனிடமே அச்சிலம்பை விற்க உதவி கோறினான். அச்சிலம்பு அரசியின் சிலம்பைப் போலவே இருந்தமையால், அப்பொற்கொல்லன்நெடுஞ்செழியன் இவனை மாட்டிவிட்டு நாம் தப்பித்து கொள்ளலாம் என்று எண்ணி மன்னன் நெடுஞ்செழியனிடம் பொய்யுரைகள் கூறுகிறான்.மன்னனும் அதை கேட்டு எதையும் விசாரணையின்றி கோவலனைக் கொல்லுமாறு ஆணையிட்டான். கோவலனும் கொல்லப்பட்டான்.

துணை நூற்கள்
------------

* *1800 ஆண்டுகளுக்கு முற்பட்ட தமிழகம்*. வசந்தா பதிப்பகம். 2001. பக். 446.

மேற்கோள்கள்
-----------



| * பா
* உ
* தொ
சிலப்பதிகாரம் |
| --- |
| நூல் | 
இளங்கோவடிகள்  **·** 
காலம்  **·** 
இரட்டைக் காப்பியம் மணிமேகலை  **·** 
 |
| அமைப்பு | 
புகார் காண்டம்  **·** 
மதுரை காண்டம்  **·** 
வஞ்சி காண்டம்  **·** 
 |
| கதைமாந்தர் | 
கண்ணகி   **·** 
கோவலன்   **·** 
மாதவி   **·** 
நெடுஞ்செழியன்   **·** 
மணிமேகலை   **·** 
மாசாத்துவான்   **·** 
கோசிகன்   **·** 
மாடலன்  **·** 
கவுந்தி அடிகள்  **·** 
கோப்பெருந்தேவி  **·** 
 |
| செய்திகளும் கருத்துக்களும் | 
சமூகவியல் செய்திகள்  **·** 
அரசு முறை செய்திகள்  **·** 
சமயக் கோட்பாடுகள்  **·** 
சிலப்பதிகார நாடகவியல்  **·** 

 |
**ரெஜினா பேகம்** (பிறப்பு: அக்டோபர் 23 1968), தமிழ்நாடு தாளந்திருவாசல் எனும் ஊரைப் பிறப்பிடமாகக் கொண்ட இவர் தனது ஆரம்பக் கல்வியை அல்ஜுனிட் தொடக்கப்பள்ளியிலும், பிராட்ரிக் உயர்நிலைப் பள்ளியிலும் பயின்றார். இவர் தமிழ், ஆங்கிலம், அரபு ஆகிய மொழிகளில் புலமைவாய்ந்தவர்.

தொழில் நடவடிக்கை
----------------

வி. ஐ .பி.டிராவல் அண்ட் டுவர்ஸ் எனும் பயணத்துறை நிறுவனத்தைத் தொடங்கி அதன் நிர்வாக இயக்குநராக பணியாற்றிவருகின்றார்.

இலக்கியப் பணி
-------------

1982ல் எழுதத் தொடங்கிய இவர் இதுவரை பல சிறுகதைகளையும், நாடகங்களையும், மரபுக் கவிதைகளையும், புதுக் கவிதைகளையும், கட்டுரைகளையும் எழுதியுள்ளார். 1994ல் வானொலியில் இவரின் முதல் படைப்பு ‘விகடகவி தெனாலிராமன்' எனும் தலைப்பில் ஒலிபரப்பாகியது. இதுவொரு நாடகமாகும்.

வகித்த பதவிகள்
--------------

இவர் சிங்கப்பூர் தமிழ் எழுத்தாளர் கழகத்தின் செயலவை உறுப்பினராகவும், ஈராண்டுகள் அதன் பொருளாளராகவும் பொறுப்பு வகித்துள்ளார். மேலும் சிண்டா, பொத்தோங் பாசிர் இந்திய நற்பணிச் செயற்குழு, தமிழ்மொழி பண்பாட்டுக்கழகம் ஆகியவற்றிலும் உறுப்பினராக பதவி வகித்துள்ளார்.

உசாத்துணை
---------

* சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு
**உதயப்பூர் வனவிலங்கு சரணாலயம்** (*Udaypur Wildlife Sanctuary*) இந்தியாவின் பீகார் மாநிலத்தின் மேற்கு சம்பாரன் மாவட்டத்தில் அமைந்துள்ளது. ஒரு வனவிலங்கு சரணாலயமான இது 1978 ஆம் ஆண்டில் நிறுவப்பட்டது. இவ்வனவிலங்குச் சரணாலயம் 8.74 சதுர கிலோமீட்டர் பரப்பளவைக் கொண்டுள்ளது.

கண்டகி ஆற்றின் வெள்ளப்பெருக்கில் ஆக்சுபோ ஏரியின் ஈரநிலத்தில் உதயப்பூர் வனவிலங்கு சரணாலயம் அமைந்துள்ளது. இச்சரணாலயத்தில் தாயகப் பறவைகளும் புலம்பெயர்ந்து வசிக்கும் பல்வேறு நீர்ப்பறவைகளும் உள்ளன. சதுப்பு நிலக் காடுகள், வறண்ட நதிக் காடுகள் மற்றும் செங்கருங்காலி காடுகள் போன்றவை உள்ளன. கீழ் கங்கை சமவெளியில் ஈரமான இலையுதிர் காடுகள் சுற்றுச்சூழலில் இச்சரணாலயம் உள்ளது.

சரணாலயத்தில் ஓய்வு இல்லம் ஒன்றும் உள்ளது. பெத்தியா என்ற நகரம் அருகிலுள்ளது. பெத்தியாவை தலைமையிடமாகக் கொண்ட சம்பாரன் வனப் பிரிவின் துணை இயக்குநர் அதிகாரத்தின் உதயப்பூர் வனவிலங்கு சரணாலயம் செயல்படுகிறது. மேலும், பெத்தியா சதுப்பு நிலத்திலிருந்து சுமார் அரை மணி நேரம் பயணத் தொலைவில் சரணாலயம் உள்ளது.

மேலும் காண்க
------------

* வால்மீகி தேசியப் பூங்கா

மேற்கோள்கள்
-----------

1. ↑  Negi, Sharad Singh (2002). *Handbook of National Parks, Sanctuaries, and Biosphere Reserves in India.* Indus Publishing. pp. 96-97
**பலகாலிகள்** என்பன கணுக்காலிகள் என்னும் தொகுதியின் ஒரு துணைத்தொகுதி. இதில் ஆயிரங்காலிகள் எனப்படும் மரவட்டைகளும், நூறுகாலிகள் எனப்படும் பூரான் வகைகளும் அடங்கும். இத்துணைத் தொகுப்பில் 13,000 வகையான இனங்கள் உள்ளன. இவை யாவும் நிலத்தில் வாழ்வன;. ஆங்கிலத்தில் இத்துணைதொகுதியின் பெயர் *மிரியாப்பாடு*(Myriapoda). மிரியாடு (myriad) என்றால் பத்தாயிரம் (10,000) என்று பொருள். பாடு (pod) என்றால் கால், ஆனால் எந்த பலகாலிகள் (மிரியாபாடுகளின்) கால்களின் எண்ணிக்கையும் ஆயிரங்கால்களைத் தாண்டுவதில்லை. பொதுவாக இவற்றிற்கு ஏறத்தாழ 750 ஐத் தாண்டுவதில் இருந்து ஏறத்தாழ 10 கால்களுக்கும் குறைவாகக் கூட இருக்கும். அமெரிக்காவில் உள்ள கலிபோர்னியாவில் இருக்கும் இல்லாக்மெ பிளெனைப்ஸ் என்னும் மரவட்டையினத்துக்கு பொதுவாக 600 கால்களுக்கும் குறைவாகவே இருக்கும், ஆனால் 750 கால்களை உடைய ஒன்றைப் பற்றி குறிப்புகள் உள்ளன   பலகாலிகளுக்கு எளிய அமைப்புக் கண்களும் இரட்டை உணர்விழைகளும் உண்டு. 

பலகாலிகள் பெரும்பாலும் ஈரப்பதம் உள்ள காடுகளில் பெரிதும் காணப்படுகின்றன. இவை காடுகளில் விழுந்து அழுகும் தாவரங்களை பயனுடையவாறு உயிர்வேதியியல் முறையில் பிரிக்க உதவுகின்றன.  , ஆனால் சில வகைகள் புல்வெளிகளிலும், வறண்ட நிலங்களிலும், இன்னும் சில பாலைவனங்களிலும் காணப்படுகின்றன  . பெரும்பாலன பலகாலிகள் இலைதழை உண்ணிகள், ஆனால் பூரான்கள் மட்டும் இரவில் இரைதேடுவன.

மேற்கோள்கள்
-----------

1. ↑  "Myriapoda". ஒருங்கிணைந்த வகைப்பாட்டியல் தகவல் அமைப்பு (Integrated Taxonomic Information System).
2. 1 2  Ben Waggoner (1996-02-21). "Introduction to the Myriapoda". University of California, Berkeley.
3. ↑  Paul E. Marek & Jason E. Bond (2006-06-08). "Biodiversity hotspots: rediscovery of the world's leggiest animal". *Nature* **441**: 707. doi:10.1038/441707a. .
4. ↑  "Myriapod". Britannica Concise Encyclopedia.
**கண்ணகி வழக்குரைக் காவியம்** என்பது ஈழத்து ஆரியச் சக்கரவர்த்திகள் கால தமிழ் இலக்கியம் ஆகும். இதை இயற்றியவர் செகவீரன். 2219 பாடல்களினால் அமைந்த இந்த நூலில் பதினைந்து காதைகள் உள்ளன. .

காதைகள்
-------

1. வரம்பெறு காதை

அ. கோவலனார் பிறந்த கதை
ஆ. அம்மன் பிறந்த கதை
2. கப்பல் வைத்த காதை

அ. மீகாமன் கதை
ஆ தூரியோட்டு
இ. கப்பல் வைத்தல்
3. கடலோட்டுக் காதை

அ. வெடியரசன் போர்
ஆ. நீலகேசரி புலம்பலும் வீரநாராயணன் கதையும்
இ. மணி வாங்கின கதை
ஈ. விளங்கு தேவன் போர்
4. கலியாணக் காதை

5. மாதவி அரங்கேற்று காதை

6: பொன்னுக்கு மறிப்புக் காதை

அ. பொன்னுக்கு மறிப்பு
ஆ. இரங்கிய காதல்
7. சிலம்பு கூறல்: வழிநடைக் காதை

அ. வயந்தமாலை தூது
ஆ. வழிநடை
8. உயிர் மீட்சிக் காதை/அடைக்கலக் காதை

9. கொலைக் களக் காதை

அ. சிலம்பு கூறல்
ஆ. கொலைக் களக் கதை
இ. அம்மன் கனாக்கண்ட கதை
ஈ. உயிர் மீட்புக் கதை
10. குளிர்ச்சிக் காதை

அ. குளிர்ச்சி
ஆ. வழக்குரைக் காவியம்

மேற்கோள்கள்
-----------

1. ↑  மனோன்மணி சண்முகதாஸ். (2012). *இலங்கைத் தமிழியல்*. கொழும்பு: குமரன் பதிப்பகம்

வெளி இணைப்புகள்
---------------

* கண்ணகி வழக்குரை பரணிடப்பட்டது 2017-12-22 at the வந்தவழி இயந்திரம்
* கண்ணகி வழக்குரை பரணிடப்பட்டது 2012-03-19 at the வந்தவழி இயந்திரம்
உடம்பில் மயிரில்லாத மெக்சிக்கோ தோல்நாய். இத்னை ஷோலோ (Xolo) என்றும் அழைப்பர்.
**மெக்சிக்கோ தோல்நாய்** அல்லது **ஷோலோ** என்னும் நாய் மெக்சிக்கோவில் காணப்படும் தனியான ஒரு நாய் இனம் ஆகும். இதன் உடலில் மயிரே இல்லாமலோ அல்லது மிக மிகக்குறைவாகவே உடல்மயிர் உள்ள நாய் ஆகும். இதலானேலே *மெக்சிக்கோ மயிரிலி நாய்* என்றும் இது சிறப்பாக அழைக்கப்படுகின்றது. இதன் ஆங்கிலப் பெயர் Xoloitzcuintli (ஷோ-லோ-ஈட்ஸ்-குயின்ட்லி). 

மெக்சிக்கோவிற்கு ஸ்பானியர் வருகைக்கு முன்னர் வாழ்ந்த முதற்குடிகளாகிய ஆசுட்டெக் காலத்தில் (1600களில்) பரவலாகக் காணப்பட்ட இந்த நாய் இனம் 3500 ஆண்டுகளுக்கு முன்னர் இருந்து அறியப்படுகின்றது. இந்த நாய் இனம் 1940களில், அருகி இருந்த நிலையில் இருந்தது. இன்று மீட்கப்பட்டு வளர்ப்பு நாயாக அறியப்படுகின்றது.

தோற்றம் உருவம்
--------------

இந்த நாய் இனம் மூன்று பரும அளவுகளில் இன்று காணப்படுகின்றது. ஏறத்தாழ 4 கிலோ கிராம் முதல் 50 கிலோ கிராம் வரை இவைகளின் எடை இருக்கும். வேட்டை நாய் போல் உடல் இறுக்கமாகவும் ஒல்லியாகவும் இருக்கும். காதுகள் வௌவாலின் காதுகளைப் போல் துடுக்கி தூக்கி நிற்கும். நிறம் பெரும்பாலும் கறுஞ்சாம்பல் நிறத்துடன் (இரும்பு நிறத்தில்) காணப்படும். உடலில் மயிர் இல்லாததால், இது *தோல்நாய்* என்னும் வகை நாயாகும். தோல் மென்மையானதாகவும் வெதுவெதுப்பாகவும் (104 °F/ 40 °C.) இருக்கும். இந் நாயின் மென்மையான தோல் அதன் கால் விரல்களுக்கு இடையே உள்ள எண்ணெய்ச் சுரபிகளால் பரப்பப்படும் எண்னெய்ப் பசவால் மழமழப்புடன் இளக்கமாக இருக்கும்.

நம்பிக்கையும் பழக்கமும்
-----------------------

ஆசுட்டெக் மக்களின் தொன்நம்பிக்கைப் படி *ஷோலோட்டில்* (Xolotl) என்னும் அவர்களின் கடவுளர்களில் ஒருவர் இந்த தோல்நாயை (ஷோ-லோ-ஈட்ஸ்-குயின்ட்லியை) "உயிரின் எலும்பில்" இருந்த வெள்ளியில் இருந்து ஆக்கினர் என நம்பினர். ஷோலோட்டில் என்னும் கடவுள் இதனை மனிதனுக்குப் பரிசாக அளித்தார். மனிதன் இதனின் உயிரைக் காக்கவேண்டும் என்றும், இதற்குக் கைமாறாக இந்த நாய் மனிதன் *மிக்ட்லான்* (Mictlan) எனும் 9ஆவது பாதாள இறப்புலகத்தில் வழிகாட்டியாக இருந்து சொர்க உலகுக்கும் இட்டுச் செல்லும் என்று நம்பினர். இந்த நாய் பலவகையான நோயைக் குணப்படுத்தும் என்றும் நம்புகின்றனர்.

ஆசுட்டெக் மக்கள் இந்த நாயின் இறைச்சியை உண்டனர்.

வெளி இணைப்புகள்
---------------

மெக்சிக்கோ தோல்நாய் (ஷோலா) பற்றிய வலைத்தளம்
**கண்டுபிடிதிறமை அணி** (*Requirement traceability matrix*, **RTM**) என்பது மென்பொருள் துறையில் உபயோகப்படுத்தப்படும் ஓர் ஆவணம். இவ்வாவணம் மென்பொருளுக்கான உயர்மட்ட தேவைகளையும் விரிவான தேவைகளையும், உயர்மட்ட வடிவமைப்பு, விரிவான வடிவமைப்பு, சோதனை திட்டம், சோதனை நேர்வுகள் போன்றவற்றோடு ஒப்பிட்டு பார்க்க உதவுகிறது. மேலும் இது ஒரு திட்டப்பணியை அமலாக்கம் செய்வது முதல் வெளியிடும் வரை உள்ள தேவைகளை இணைக்கும் கருவியாகவும் உள்ளது.

விளக்கம்
--------

ஏற்கனவே திட்டத்தில் உள்ள தேவைப்பட்டியலில் ஏதேனும் புதிய தேவைகளையோ அல்லது பழய தவைகளில் ஏதேனும் மாற்றம் ஏற்பட்டிருந்தால் அவை மற்ற தேவைகளையும் பாதிக்கக்கூடும். இந்த **அணி**யின் மூலம் அந்த புதிய மாற்றம் மற்ற **தேவைகளில்** ஏற்படுத்தும் தாக்கங்களை **கண்டுபிடி**க்க முடியும். அதனால் இது **தேவைகளின் கண்டுபிடிதிறமை அணி** (Requirement traceability matrix) என பெயர் பெற்றது.

எடுத்துக்காட்டு
---------------

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **தேவைகள் இனங்காட்டி** | சோதனையிடப்பட்ட தேவைகள் | REQ1UC1.1 | REQ1UC1.2 | REQ1UC1.3 | REQ1UC2.1 | REQ1UC2.2 | REQ1UC2.3.1 | REQ1UC2.3.2 | REQ1UC2.3.3 | REQ1UC2.4 | REQ1UC3.1 | REQ1UC3.2 | REQ1TECH1.1 | REQ1TECH1.2 | REQ1TECH1.3 |
| **சோதனை நேர்வுகள்** | 321 | 3 | 2 | 3 | 1 | 1 | 1 | 1 | 1 | 1 | 2 | 3 | 1 | 1 | 1 |
| Tested Implicitly | 77 |  |  |  |  |  |  |  |  |  |  |  |  |  |  |
| 1.1.1 | 1 | x |  |  |  |  |  |  |  |  |  |  |  |  |  |
| 1.1.2 | 2 |  | x | x |  |  |  |  |  |  |  |  |  |  |  |
| 1.1.3 | 2 | x |  |  |  |  |  |  |  |  |  |  | x |  |  |
| 1.1.4 | 1 |  |  | x |  |  |  |  |  |  |  |  |  |  |  |
| 1.1.5 | 2 | x |  |  |  |  |  |  |  |  |  |  |  | x |  |
| 1.1.6 | 1 |  | x |  |  |  |  |  |  |  |  |  |  |  |  |
| 1.1.7 | 1 |  |  | x |  |  |  |  |  |  |  |  |  |  |  |
| 1.2.1 | 2 |  |  |  | x |  | x |  |  |  |  |  |  |  |  |
| 1.2.2 | 2 |  |  |  |  | x |  | x |  |  |  |  |  |  |  |
| 1.2.3 | 2 |  |  |  |  |  |  |  | x | x |  |  |  |  |  |
| 1.3.1 | 1 |  |  |  |  |  |  |  |  |  | x |  |  |  |  |
| 1.3.2 | 1 |  |  |  |  |  |  |  |  |  | x |  |  |  |  |
| 1.3.3 | 1 |  |  |  |  |  |  |  |  |  |  | x |  |  |  |
| 1.3.4 | 1 |  |  |  |  |  |  |  |  |  |  | x |  |  |  |
| 1.3.5 | 1 |  |  |  |  |  |  |  |  |  |  | x |  |  |  |
| etc… |  |  |  |  |  |  |  |  |  |  |  |  |  |  |  |
| 5.6.2 | 1 |  |  |  |  |  |  |  |  |  |  |  |  |  | x |

மேற்கோள்கள்
-----------

1. ↑  /கண்டுபிடி திறமை அணி உருவாக்கும் முறை
யுனெஸ்கோவினால் நிர்வகிக்கப்படும் உலக பாரம்பரியக் களங்களில் ஆறாவது மிக அதிகமான களங்கள் காணப்படுவது மெக்சிகோவில் ஆகும். மெக்சிக்கோவில் பண்டையப் பண்பாட்டு தியோத்திவாக்கன் நகரம், ஞாயிற்றுப் பிரமிடு மற்றும் சந்திரப் பிரமிடுகள் உள்ளது. இதனால் இது உலக பாரம்பரியக் களங்களின் பட்டியலில் ஆறாவது இடத்தில் உள்ளது. அமெரிக்காவிலேயே மிக அதிகளவில் பாரம்பரியக் களங்களைக் கொண்ட நாடும் இதுவேயாகும். இங்கே 27 பண்பாட்டுக் களங்களும், 4 இயற்கைக் களங்களுமாக, எல்லாமாக 31 பாரம்பரியக் களங்கள் காணப்படுகின்றன. 1972 இல் உலக பாரம்பரியக் களத்தை உருவாக்குவதற்காக உருவாக்கப்பட்ட சாசனத்தை மெக்சிகோ பெப்ரவரி 23, 1984 இல் ஏற்றுக் கொண்டது.

மெக்சிக்கோவின் முதன்மை உலகப் பாரம்பரியக் களங்கள்
------------------------------------------------

* ஞாயிற்றுப் பிரமிடு
* சந்திரப் பிரமிடு
* தியோத்திவாக்கன்

படத்தொகுப்பு
------------

* Agave field near Tequila, 28 February 2005Agave field near Tequila, 28 February 2005
* Ballcourt at Xochicalco, 29 October 2005Ballcourt at Xochicalco, 29 October 2005
* பண்டைய தியோத்திவாக்கன் நகரம் பண்டைய தியோத்திவாக்கன் நகரம்
* El Tajín Ruins in VeracruzEl Tajín Ruins in Veracruz
* Palenque ruins in ChiapasPalenque ruins in Chiapas
* Puebla historical centerPuebla historical center
* Hospicio Cabañas in GuadalajaraHospicio Cabañas in Guadalajara
* Franciscan Missions in the Sierra GordaFranciscan Missions in the Sierra Gorda

மேற்கோள்கள்
-----------

1. ↑  "Number of World Heritage properties inscribed by each State Party". யுனெசுகோ. 2012-10-01 அன்று பார்க்கப்பட்டது.
2. ↑  "Mexico - UNESCO World Heritage Centre". யுனெசுகோ. 2010-04-18 அன்று பார்க்கப்பட்டது.
3. ↑  States Parties: Ratification Status, World Heritage Convention, UNESCO
**ஆனந்த குமாரசாமி கவின்கலை விருது** என்பது தமிழ்நாட்டிலுள்ள திரு இராமசாமி நினைவுப் பல்கலைக்கழகத்தில் தமிழ்மொழி வளர்ச்சிக்கென நிறுவிய பணிப்புலமான தமிழ்ப்பேராயம் என்பதன் வழியாக அளிக்கப்படும் தமிழ்ப் பேராய விருதுகளில் ஒன்றாகும். சிற்பம், ஓவியம் போன்றவற்றை உள்ளடக்கமாகக் கொண்டு வெளியான சிறந்த நூல்களில் ஒன்றைத் தேர்வு செய்து, அந்நூலின் நூலாசிரியர் விருதுக்குரியவராகத் தேர்வு செய்யப்படுவார். கவின்கலை, தமிழிசை விருதுகளுக்குக் குறிப்பிட்ட ஆண்டில் வெளிவந்த தகுதி வாய்ந்த நூல்கள் இல்லாத போது அத்துறைகளில் தனிப்பெரும் பங்களிப்புச் செய்த கலைஞர்கள் பெயர்கள் பரிசீலிக்கப்பட்டு விருதுக்குரியவர் தேர்வு செய்யப்படுவார். இந்த விருதுக்குத் தேர்வு செய்யப்படுபவருக்கு இந்திய மதிப்பில் ரூபாய் 1,50,000 பரிசுத் தொகையும், பாராட்டுச் சான்றிதழும் அளிக்கப்படுகின்றன.

விருது பெற்ற நூல்கள்
--------------------

| ஆண்டு | நூலின் பெயர் | நூலாசிரியர் | நூல் வெளியீடு | குறிப்புகள் |
| --- | --- | --- | --- | --- |
| 2012 | அர்ச்சுனன் தபசு | முனைவர் சா. பாலுசாமி | காலச்சுவடு பதிப்பகம் |  |
| 2013 | இராஜராசேச்சரம் | முனைவர் குடவாயில் பாலசுப்பிரமணியன் |  |  |
16 தடங்ககள் வரை அங்குல ஒலிநாடாவில் பதிவு செய்யும் .
The Digidesign 192 i/o. Pro Tools கணினி சார் பதிவமைப்பின் எண்ணியல் இடைமுகம். எண்ணியல் கேட்பொலி தரம் தரவு பிரிதிறன் தலா தடம் (data resolution per channel) என்ற அலகில் அளக்கப்படுகிறது .
**பலதட ஒலிப்பதிவு** என்பது பல ஒலி மூலங்களை தனித்தனியாக பதிவு செய்து பிறகு கலந்து இசையை பதிவு செய்யும் முறை. இதில் ஒவ்வொரு ஒலி மூலம் "தடம்" (track) எனப்படுகிறது. பதிவு செய்யப்பட்ட பல ஒலித் தடங்கள் ஒத்தியக்கப்பட்டு (synchronized) இசை உருவாக்கப்படுகிறது.

செய்முறை
--------

Korg D888 eight-track digital recorder
பலதட ஒலிப்பதிவு ஒலிப்பேழை, நான்கு அல்லது எட்டுத் தடப்பேழைகள் (4-track/8-track cassettes), 2" இருசுருள் 24-தடம் ( 2" reel-to-reel 24-track) சார்ந்தத் தளவாடங்கள், எண்ணியல் ஒலிப்பதிவு தளவாடங்கள் (digital recording equipment), ADAT (அலெஸிஸ் எண்ணியல் ஒலிநாடா) எட்டுத் தட இயந்திரங்கள், நிலைவட்டு சார்ந்தத் தளவாடங்கள் ஆகியவை மூலம் சாதிக்கப்படுகிறது. மிகப் பெரிய ஒலிப்பதிவுக் கூடங்கள் பல 24-தட இயந்திரங்களை ஒத்தியக்குகின்றன. எனவே, இவை நூறு ஒலித்தடங்களைப் பதிவு செய்து கலக்கின்றனர்.

கணினி சார்ந்த ஒலிப்பதிவு தளவாடங்களில் ஒலியட்டையின் எண்ணியல் அல்லது ஒப்புமை உள்ளீடுகளால் நிர்ணயிக்கப்படுகிறது.

பதிவு நிறைவடைந்ததும், ஒலிப்பதிவு செய்யப்பட்டத் தடங்கள் இருபிரிப்பிசை (Stereo) என்கிற இரண்டு தடங்களாக இருபிரிப்பிசைப் பதிவி (stereo recorder) மூலம் கீழ்க்கலக்கப்பட்டு ("down-mixing") ஒலிப்பேழைகள், குறுவட்டுகள் ஆகிய ஊடங்களில் படியெடுப்பதற்கும் விநியோகப்படுத்துவதற்கான வடிவத்தில் மாற்றப்படுகிறது.

பெரும்பாலுமானக் கலைஞர்கள் தொற்கருவிகள், இசையெழுப்புகள் ஆகியவற்றை முதல் தடங்களாக பதிவு செய்கின்றனர். தொற்கருவிகள் இரண்டே தடங்களாக கீழ்க்கலக்கப்படலாம, அல்லது பல தடங்களாக விட்டு வைக்கப்படலாம். பலதட ஒலிப்பதிவில் இறுதியாக பதிவு செய்யப்பட்டத் தடங்கள் குரலிசையாக அமைகின்றன.

கணினி முறை
----------

2000களுக்குப் பிறகு தனிநபர் கணினி ஒரு முக்கியமான ஒலித்தடப் பதிவியாக உருவாகியுள்ளது. கணினியுடன் ஒரு ஒலியட்டை பயன்படுத்தப்படுகிறது. ஒலியட்டையின் ஒலிவாங்கி உள்ளீட்டில் குரலிசையைப் பதிவு செய்ய ஒரு ஒலிவாங்கியும். தட உள்ளீட்டில் (line input) கித்தார் மிகைப்பி (guitar amplifier), இசையுருப்பி (synthesizer), இசைப்பலகை (music keyboard) அல்லது கேட்பொலி இடைமுகத் தளவாடங்கள் ஆகியவற்றுடன் இணைக்கப்படுகிறது. கேட்பொலி இடைமுக வன்பொருள் கேட்பொலிக் குறிகைகளை PCI, USB, Firewire இணைப்புகள் மூலம் கணினிக்கு அனுப்புகிறது. Apogee, Digidesign, Mouth of The Unicorn (MOTU), RME, M-Audio, Presonus ஆகிய நிறுமங்கள் இத்தகையத் தளவாடங்களைத் தயாரித்து வருகின்றனர்.

பலதடப் பதிவு மென்பொருள்களில் Adobe Audition, Avid நிறுமத்தின் Pro Tools, Merging Technologies நிறுமத்தின் Pyramix, MOTU நிறுமத்தின் Digital Performer, Cakewalk நிறுமத்தின் SONAR, Magix நிறுமத்தின் Samplitude, Steinberg நிறுமத்தின் Cubase ஆகியவை சில உதாரணங்கள் ஆகும்.
**கோவா அரசு சின்னம்** (**Emblem of Goa**) என்பது இந்திய மாநிலமான கோவாவின் அதிகாரப்பூர்வ சின்னமாகும். இந்த சின்னத்தின் மையத்தில் "விருக்‌ஷ தீபம்" எனப்படும், ஒரு அகல் விளக்கு உள்ளது. விளக்கானது அறிவொளியை விளக்குவதாக உள்ளது. அதைச்சுற்றி தென்னை ஓலைகள் அழகான வடிவமைப்பில் உள்ளது. இந்த தென்னை ஓலைகள் கோவாவின் அருமையையும், அழகான அம்சங்களைக் காட்டுவதாக உள்ளது. இந்த அம்சங்களின் மேலே தேவநாகரியில்: सर्वे भद्राणि पश्यन्तु मा कश्चिद् दुःखमाप्नुयात्; என்ற சொற்றொடர் உள்ளது இதன் பொருள் "அனைவருக்கும் நன்மை கிடைக்கட்டும், யாரும் வேதனையை அனுபவிக்கக்கூடாது" என்பதாகும். இந்த வரிகளுக்கு மேலே இந்திய தேசிய சின்னமான சாரணாத் தூண் சிங்கம் அமைந்துள்ளது. இவற்றுக்கு அடியில் இவற்றை பாதுகாப்பது போன்ற இரு கைகள் அமைந்துள்ளன.

காலனித்துவ கால சின்னங்கள்
-------------------------

கோவா போர்த்துக்கல்லின் பகுதியாக 1510 முதல் 1961 வரை இருந்தது. பின்னர் இந்தியாவுடன் இணைக்கப்பட்டது.

* Lesser coat of arms of Portuguese IndiaLesser coat of arms of Portuguese India
* Coat of arms of Portuguese India (1935-1951).Coat of arms of Portuguese India (1935-1951).
* Coat of arms of Portuguese India (1951-1961).Coat of arms of Portuguese India (1951-1961).
* Coat of arms of Portuguese India (1600-1951).Coat of arms of Portuguese India (1600-1951).

மேற்கோள்கள்
-----------

1. ↑

வெளி இணைப்புகள்
---------------

* Article by the Government of Goa, Department of Information
[*தொடர்பிழந்த இணைப்பு*]
**யவன் மாட்ஸ் (காஷ்மீர் یاون مژ)** காஷ்மீரின் ஷேக் நூர்-உத்-தின் வாலியின் பெண் சீடர் ஆவார். இவர் ஒரு அழகான நடனக் கலைஞர் மற்றும் பரத்தை பெண்ணாவார். யவன் மாட்ஸ் பதினான்காம் நூற்றாண்டின் இறுதியில் மற்றும் பதினைந்தாம் நூற்றாண்டின் தொடக்கத்தில் காஷ்மீரின் உயர் சமூகத்தில் பிரபலமானவராக இருந்தார்.

மாற்றம்
-------

நிஷாத்திற்கு அருகிலுள்ள இஷ்பர் கிராமத்தில் ஒரு புனிதமான மனிதர், மிகவும் பிரபலமான பிராமண துறவி இருந்ததாக கூறப்படுகிறது. அவருக்கு காஷ்மீரில் ஏராளமான விசுவாசிகள் இருந்தனர். ஒரு நாள் காஷ்மீர் சுல்தான் ( சிகந்தர், அலி ஷா அல்லது புட்ஷா) அவரது இடத்தில் தோன்றினார். பிராமணர், சுல்தானைப் பார்க்க மறுத்துவிட்டார். அவமதிக்கப்பட்ட சுல்தான் தகுந்த பழிவாங்கலைத் திட்டமிட்டார். சில நாட்களுக்குப் பிறகு சுல்தான் அழகான யவன் மத்ஸை அனுப்பினார். அந்த பெண் ஒரு பக்தையாக பிராமணரைப் பார்க்கச் சென்றாள். அவளுடைய தோற்றத்தால் வசீகரிக்கப்பட்ட அப்பிராமணர் செய்வதறியாது திகைத்தார். நன்கு இணந்திருந்த காஷ்மீரி பண்டிதர்களில் சிலர் அதே தந்திரங்களை அந்த காலத்தின் மிக முக்கியமான முஸ்லீம் துறவியான ஷேக் நூர்-உத்-தின் வாலி மீது பயன்படுத்த விரும்பியதாகக் கூறப்படுகிறது. ரேஷியை மயக்க யவன்மத்ஸிர்க்கு பணம் கொடுத்து அனுப்பினர். யவன் மத்ஸ் தனது அழகைத் தந்து முயற்சித்தாலும் ரேஷியின் வசீகரமே வெற்றி பெற்றது. யவன் மத்ஸ் ஒரு சமுதாயப் பெண்ணின் வாழ்க்கையைத் துறந்து ரேஷியின் சீடர்களில் ஒருவரானார்.  மகானான ரேஷி தனது கவிதைகளில் ஒன்றான "பயேக் பயஸ் யவன் மாத்ஸீ"யைக் குறிப்பிட்டதன் மூலம் (யவன் மத்ஸ் நீங்கள் ஒரு நாள் வருந்துவீர்கள்) யவன் மத்ஸை அழியா மனிதராக்கினார். 

அவரது மாற்றத்திற்குப் பிறகு யவன் மத்ஸுக்கு **ஷங்கா பீபி** என்ற பெயர் வழங்கப்பட்டது. மேலும் நந்த் ரேஷியின் கல்லறையில் இருந்த ஒரே பெண் **முஜாவிர்** இவரேயாவார். அவர் ட்ஸாரிலுள்ள நந்த் ரேஷியின் சன்னதிக்கு அருகில் அடக்கம் செய்யப்பட்டுள்ளார்.

மேற்கோள்கள்
-----------

1. ↑  Baba Kamal - Rishi Nama, pp 15-140
2. ↑  Mohammad Ishaq Khan - Sufis Of Kashmir pages 411-412, ISBN 978-81-8339-095-8 Published by Gulshan Books, Srinagar, J&K.
3. ↑  Kuliyat Sheikh-Ul-Aalam کلیات شیخ العالم Page 185 - Edited by Moti Lal Saqi. Published by Jammu & Kashmir Academy of Art, Culture & Languages. Srinagr, J&K.
4. ↑  Mohammad Ishaq Khan - Sufis Of Kashmir pages 411-412, ISBN 978-81-8339-095-8 Published by Gulshan Books, Srinagar, J&K.
**யமுனா பிரசாத் சாஸ்திரி** (Yamuna Prasad Shastri) இந்திய மக்களவை உறுப்பினர் ஆவார். இவர் மத்தியப்பிரதேசத்தின் ரேவா தொகுதியிலிருந்து மக்களவைக்குத் தேர்ந்தெடுக்கப்பட்டார். இவர் பாரதிய லோக் தளம் கட்சியின் உறுப்பினர் ஆவார். பின்னர், ஜனதா கட்சியுடன் தேர்தல் கூட்டணியில் இருந்தார். இவர் மத்தியப் பிரதேச சட்டமன்ற உறுப்பினராகவும் இருந்துள்ளார்.  1955 ஆம் ஆண்டில் இவர் கோவா விடுதலை இயக்கத்தின் போராட்டங்களில் பங்கு பெற்றார். தனது வலது கண் பார்வையை போர்த்துக்கீசிய காவல்துறையின் தாக்குதலால் இழந்த இவர் 1975 ஆம் ஆண்டில் முழுமையாகப் பார்வையை இழந்தார். இவருடைய நினைவாக பல பள்ளிகள் மற்றும் கல்லூரிகள் அர்ப்பணிக்கப்பட்டன.

மேற்கோள்கள்
-----------

1. ↑  "Unseen India On The Eve Of Elections". *archives.peoplesdemocracy.in*. 2017-09-24 அன்று மூலம் பரணிடப்பட்டது. 2017-09-24 அன்று பார்க்கப்பட்டது.
2. ↑  Members Bioprofile
[*தொடர்பிழந்த இணைப்பு*]
3. ↑  XI LOK SABHA DEBATES,  *Session V (Monsoon)*
4. ↑  indcareer.com. "Yamuna Prasad Shastri College, Semaria". *IndCareer.com* (ஆங்கிலம்). 2017-09-24 அன்று பார்க்கப்பட்டது.
**கோவலனின் காதலி** 2014 பெப்ரவரியில் வெளிவந்த தமிழ்த் திரைப்படம் ஆகும். இப்படத்தை கே. அர்சூன் ராஜா இயக்கியுள்ளார். திலீப் குமார், கிரண்மை, கஞ்சா கருப்பு போன்ற பலர் நடித்துள்ளனர்.

கதைச்சுருக்கம்
--------------

திலீப் குமாரும், கிரண்மையும் பாண்டிச்சேரியில் ஒரே கல்லூரியில் படித்து வருகிறார்கள். திலீப் குமாருக்க கிரண்மை மீது ஒருதலைக் காதல். ஆனால் கிரண்மை ஏழ்மையான குடும்பத்தில் பிறந்ததால் காதல் என்பதை நினைக்காமல் இருந்து வருகிறார். வறுமையால் கல்லூரிக் கட்டணத்தைச் செலுத்தப் பணம் இல்லாமல் தவிக்கிறார் கிரண்மை. அப்போது அவரின் தோழி, பெரிய செல்வந்தர்களின் ஆசைக்கு இணங்கினால் நிறையப் பணம் கிடைக்கும், அதன்மூலம் கல்லூரிப் படிப்பையும் தொடரலாம், மகிழ்ச்சியாகவும் வாழலாம் என யோசனை கூறுகிறாள்.

முதலில் மறுக்கும் கிரண்மை, பிறகு இதற்குச் சம்மதிக்கிறாள். ஒரு தரகரைக் கிரண்மைக்கு அறிமுகப்படுத்தி வைக்கிறார் அவருடைய தோழி. அந்த தரகர் ஒருநாள் கிரண்மையைத் தொழிலதிபரான கசம்கானிடம் அனுப்பி வைக்கிறார். அங்கு சென்று தனது பிரச்சினையைக் கூறும் கிரண்மையை ஆறுதல்படுத்துகிறார் கசம்கான். அவரின் அரவணைப்பு, பண மோகம் கிரண்மையை கிறங்கவைக்க அவருடைய ஆசைக்கு இணங்குகிறாள். கசம்கானும் இவளென்றால் உயிராய் இருக்கிறார். இருவரும் பாண்டிச்சேரி முழுவதும் ஒன்றாக ஊர் சுற்றுகிறார்கள்.

ஒருநாள் கிரண்மையை காதலிக்கும்படி திலீப்குமார் தொந்தரவு செய்ய, இதை கிரண்மை கசம்கானிடம் கூறுகிறாள். கசம்கான் அந்த ஊரின் குப்பத்து தலைவரான ‘காதல்’ தண்டபாணி உதவியுடன் திலீப்குமாரைக் கொலை செய்கிறார். இந்நிலையில், இவர்களுடைய நெருக்கத்தின் பலனாக கிரண்மை கர்ப்பமாகிறார். மருத்துவரிடம் சென்று கர்ப்பத்தைக் கலைக்க முயற்சிக்கிறார் கிரண்மை. ஆனால், 5 மாதங்கள் ஆகிவிட்டதால் கர்ப்பத்தைக் கலைக்க முடியாது என மருத்துவர் கூறிவிடுகிறார்.

இந்நிலையில், கசம்கான்-கிரண்மைக்குண்டான தொடர்பு கசம்கானின் வீட்டுக்கு தெரிய வருகிறது. இதை எதிர்க்கும் கசம்கானின் மனைவியும், மகளும் தற்கொலை செய்துகொள்ளப் போவதாக அவரை மிரட்டுகிறார்கள். இறுதியில் கிரண்மையை கைவிட்டு விடுவதாக அவர்களிடம் உறுதிகூறுகிறார் கசம்கான்.

யாருடைய அரவணைப்பும் இன்றி தனிமையில் விடப்பட்ட கிரண்மையின் வாழ்க்கை அதன்பிறகு என்னவாயிற்று என்பதே மீதிக்கதை.

மேற்கோள்கள்
-----------

1. ↑
**உசூரி** என்பது உருசியா மற்றும் வடகிழக்கு சீனாவின் தென்கிழக்கு பகுதி ஆகியவற்றின் வழியே ஓடும் ஒரு ஆறாகும். இது சிகத்யே-அலீன் மலைத் தொடரில் உற்பத்தியாகிறது. சீன உருசிய எல்லையின் ஒரு பகுதியாக அமைகிறது. இந்த எல்லையானது 1860ஆம் ஆண்டின் சீன உருசிய பீகிங் ஒப்பந்தத்தை அடிப்படையாக கொண்டதாகும். இந்த ஆறு அமுர் ஆற்றின் ஒரு பகுதியாக இணைகிறது. இதன் மொத்த நீளம் 897 கிலோ மீட்டர்கள் ஆகும். இதன் வடிநிலத்தின் பரப்பளவு 1,93,000 சதுர கிலோமீட்டர்கள் ஆகும். 60% நீரை மழையில் இருந்தும், 30-35% நீரை பனியில் இருந்தும் மற்ற அளவை பூமிக்கு அடியில் உள்ள ஊற்றுகளில் இருந்தும் இது பெறுகிறது. இது ஒரு நொடிக்கு 1,150 கன சதுர மீட்டர் நீரை கொண்டு செல்கிறது. கடல் மட்டத்திலிருந்து சராசரியாக 1,682 மீட்டர் உயரத்தில் ஓடுகிறது.

பெயர்கள்
--------

உசூரி ஆறு
இந்த ஆறு பல பெயர்களால் அழைக்கப்படுகிறது. மஞ்சு மொழியில் இது உசூரி உலா அல்லது தோபி பிரா (நரிகளின் ஆறு) மற்றும் மங்கோலிய மொழியில் உசூரி முரேன் என்றும் அழைக்கப்படுகிறது.

வரலாறு
------

இந்த ஆறு அடிக்கடி ஏற்படும் வெள்ளங்களுக்காக பெயர் பெற்றது. நவம்பர் மாதத்தில் இது உறைகிறது. ஏப்ரல் மாதம் வரை பனிக்கட்டிகளுக்கு அடியிலேயே உள்ளது. இந்த ஆற்றில் பல்வேறு வகையான மீன்கள் காணப்படுகின்றன. அவைக் கிரேலிங், ஸ்டர்ஜியன், ஹம்பேக் சால்மோன், சும் சால்மன் மற்றும் பிற.

இரண்டாம் உலகப் போரின்போது மஞ்சூரியாவுக்குள் சோவியத் படைகள் சென்றதன் ஒரு எல்லையாக இந்த ஆறு இருந்தது.

1969ஆம் ஆண்டு நடைபெற்ற சீன சோவியத் எல்லை பிரச்சனையானது உசூரி ஆற்றின் சோவியத் தமன்ஸ்கி தீவில் நடைபெற்றது.

உசாத்துணை
---------

1. ↑  Уссури, Great Soviet Encyclopedia
2. ↑  Narangoa 2014, ப. 299.
**மேடுகம்பள்ளி பசுவேசுவரர் கோயில்** தமிழ்நாட்டில் கிருஷ்ணகிரி மாவட்டம், மேடுகம்பள்ளி என்னும் ஊரில் அமைந்துள்ள சிவன் கோயிலாகும். இக்கோயில் கிருட்டிணகிரி குப்பம் சாலையில் 12 கி.மீ தொலைவில் பசவண்ணர் கோயில் என்ற பெயரில் பேருந்து நிறுத்தத்தின் அருகில் உள்ளது.

கோயில்பற்றி நிலவும் கதை
-----------------------

சில நூறு ஆண்டுகளுக்கு முன்னர் கிருட்டிணகிரியில் இருந்து குப்பம் செல்லும் வழியில் வணிகர்கள் இங்கு வண்டி மாடுகளுடன் தங்கி ஓய்வெடுப்பது வழக்கம். ஒரு தாய் வயிற்றில் பிறந்த கன்றுகளை வண்டிகளில் பூட்டியிருந்தனர். பயணத்தின் நடுவில் இங்கு தங்கி இருந்தபோது. இரவில் இந்த இரு கன்றுகளும் சண்டையிட்டு இறந்துபோயின. வணிகர்கள் அவற்றை அதே இடத்தில் புதைத்துவிட்டனர். மறுநாள் அவை கனவில் தோன்றி தாங்கள் தெய்வாம்சம் அடைந்துவிட்டதாகவும், தங்களை வழிபட்டு வாழ்வு பெறுமாறும் கூறின. இதையடுத்து ஊர்காரர்கள் அந்த இடத்தைச் சென்று பார்த்தபோது, அங்கு ஒன்றுக்கொன்று இணையான வடிவில் இரண்டு கற்கள் பசவேசுவரர் (காளை) வடிவில் சுயம்புவாக தோன்றி இருந்தன. இதையடுத்து ஊர் மக்கள் அந்த இடத்தில் ஜோடு பசவேசுவரர் கோயிலை அமைத்து வழிபட்டு வருகின்றனர். இந்தச் சுயம்பு பசவேசுவரர்கள் வளர்ந்து வருவதாக மக்கள் நம்புகின்றனர்.

கோயில் அமைப்பு
--------------

இக்கோயில் கருங்கல்லாலான முன் மண்டபம் விசாலமாக அமைந்துள்ளது. இடதுபுறம் சுயம்பு ஜோடு பசுவேசுவரர் சந்நிதி படியிறங்கி சென்று தரிசிக்கும் வகையில் உள்ளது. வலது பக்கம் சிறிய இலிங்கத் திருமேனியுடன் பசுவேசுவரர் காட்சியளிக்கிறார். மேலும் ஈஸ்வரி சன்னதி, வள்ளி தெய்வானையுடனான சுப்பிரமணியர் சந்நிதி, விநாயகர், தட்ஷிணாமூர்த்தி, பைரவர், துர்க்கை உபசன்னதிகளும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. மரபு சாராத அறங்காவலர் அமைப்பால் நிர்வகிக்கப்படுகிறது.

வழிபாடு
-------

இக்கோயிலில் காமிகாகம முறைப்படி ஒருகாலப் பூசை நடக்கின்றது. தை மாதத்தில் மக்கள் பொங்கல் வைத்து வழிபாடு செய்கின்றனர்.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑   *திருக்கோயில்கள் வழிகாட்டி கிருஷ்ணகிரி மாவட்டம்*. தர்மபுரி: தமிழ்நாடு அரசு இந்து சமய அறநிலையத்துறை. 2014 ஆகத்து. பக். 57-59.
3. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**உசுமானியா பிசுகோத்து** என்பது ஐதராபாத்தில் பிரபலமான தேநீர் பிசுகோத்து ஆகும்.

வரலாறு
------

ஐதராபாத்தின் கடைசி நிஜாம் மிர் உஸ்மான் அலி கானின் கோரிக்கையின் பேரில் பிஸ்கட் முதலில் வாட்டப்பட்டது, அவர் சிறிது இனிப்பு மற்றும் சிறிது காரம் கொண்ட தின்பண்டத்தை (Snack) விரும்பினார். உஸ்மானியா பிசுகோத்துகளின் மாறுபாடுகள் மற்ற மாநிலங்களிலும் உள்ளன; சென்னையில், 'நெய் பிசுகோத்து' என்று அழைக்கப்படும் தின்பண்டம் இதே போன்றதே ஆகும்.

இது ஐதராபாத்தில் உள்ள கலாச்சார அடையாளங்களில் ஒன்றாகும். குறிப்பாக சார்மினார் மற்றும் பழைய ஐதராபாத் போன்ற இடங்களில் விற்கப்படுகிறது. இது உஸ்மானியா மருத்துவமனையின் அருகில் உள்ள நியூ கிராண்ட் ஹோட்டல் போன்ற கஃபேக்களில் விற்கப்பட்டது, நகரத்தில் உள்ள பேக்கரிகளை இரணி தேநீருடன் சேர்த்து பட்டியலில் சேர்க்க வேண்டும் என்று கோரியது.  

 விதுஷி கௌசிக் தயாரித்த பிசுகோத்து/குக்கீகள்

மேலும் பார்க்கவும்
------------------

* மாவு குருபியே

மேற்கோள்கள்
-----------

1. ↑  Osmania Biscuit
2. ↑  Osmania biscuit-A tough cookie indeed
3. ↑  "Hyderabad's Osmania biscuits to cross borders".
ஓவர்ட் சின்
**ஓவர்ட் சின்** (*Howard Zinn*, 24 ஆகத்து 1922 — சனவரி 27, 2010) என்பவர் அமெரிக்காவைச் சேர்ந்த எழுத்தாளர், வரலாற்றாசிரியர், நூலாசிரியர் பேராசிரியர் மற்றும் அரசியல் செயற்பாட்டாளர் ஆவார். மனித உரிமைகள் பற்றியும் போருக்கு எதிரான கருத்துக்களையும் எழுதினார்.

பிறப்பு, படிப்பு, பணிகள்
------------------------

நியூயார்க்கு நகரில், யூதப் பெற்றோருக்குப் பிறந்த ஓவர்ட் சின் நியூயார்க்குப் பல்கலைக் கழகத்தில் இளங்கலைப் பட்டமும், கொலம்பியா பல்கலைக் கழகத்தில் முதுவர் கலைப் பட்டம் பின்னர் ஆய்வுப் பட்டமும் பெற்றார். தமது 18 ஆம் அகவையில் கப்பல் தளத்தில் பணியாளாகச் சேர்ந்து வேலை செய்தார். பின்னர் விமானப் படையிலும் பணியாற்றினார். 1956 முதல் 1963 வரை அடலாண்டாவில் ஸ்பெல்மன் கல்லூரியில் ஆசிரியராகப் பணியாற்றினார்.

ஓவர்ட் சின் எழுதிய 12 நூல்களில் அமெரிக்க மக்கள் வரலாறு என்னும் நூல் இலக்கக் கணக்கில் விற்பனையாகிப் புகழ் பெற்றது. இவர் தம்மை ஒரு சனநாயக சோசலிசவாதி என்று சொல்லிக் கொண்டார். நோம் சோம்சுக்கி என்னும் மொழியியல் அறிஞர் ஓவர்ட் சின்னை வெகுவாகப் புகழ்ந்துள்ளார்.

மேற்கோள்
--------

1. ↑
2. ↑
மெக்சிகோ நகரின் சான் ஏஞ்சலில், விற்பனைக்கு வைக்கப்பட்டுள்ள "மரியா" பொம்மை வரிசை
**மெக்சிக மரியா பொம்மை** ( **Mexican rag dolls)** என்பவை மெசிகோவின் பழங்குடி மக்களால் முழுக்கத் துணிகளைக் கொண்டு செய்யப்படும் பொம்மைகள் ஆகும். இவை மெக்சிகோவின் மத்திய மாநிலமான க்வெரெட்டோவின் தெற்கில் பெரும்பாலும் மிகுதியாக தயாரிக்கப்படுகின்றன. மெக்சிகோவில் இந்தவகை துணி பொம்மைகளின் உருவாக்கமானது நீண்ட வரலாற்றைக் கொண்டுள்ளதாக உள்ளது, இவை பழங்குடியின மக்களின் தோற்றத்தை உடையதாக பிரபலமாக அறியப்படுகின்றன. குறிப்பாக இவை அமேல்கோ கிராமத்தைச் சேர்ந்த ஓடோமி இனப் பெண்களின் வருமான வாய்ப்புகளை அதிகரிக்கும் திட்டத்தின் ஒரு பகுதியாக 1970 க்கு முன்னதாகவே சுற்றுலா அரங்குகளில் இவை அறிமுகப்படுத்தப்பட்டன. 
அமேல்கோ பழங்குடி மக்களால் உருவாக்கப்படும் இந்த பொம்மைகள் அந்த மக்கள் அணியும் வண்ண வண்ண உடைகளை பிரதிபள்க்கும் வித்அத்தில் வண்ண மயமான துணிகளில், சிரித்த முகத்துடனும், ரிப்பன் பின்னிய கேசத்துடன் கூடிய பெண் பொம்மைகளாக உள்ளன.

வரலாறு
------

மெக்சிக மரியா பொம்மை
மெகிசோகோ பழங்குடி மக்களிடையே பழைய துணிகளைக் கிழித்து பொம்மைகளாகச் செய்யும் வழக்கம் கொண்டவர்கள். இந்தப் பொம்மைகளைச் செய்யும் கலைஞர்கள் அக்குடும்பத்தலைவியான தாய் அல்லது பாட்டியாக இருந்தார்கள். அமேல்கோ கிராமத்தைச் சேர்ந்த ஓடோமி இனப் பெண்களிடம் இருக்கும் பொம்மை செய்யும் திறனைப் பார்த்து வியந்த மெக்சிக ஓவியர் டீகோ ரிவேராவின் மகள் குவாடலுப் ரிவேரா என்பவர், உள்ளூர்ப் பெண்களைப் பயிற்றுவித்து இதை ஒரு தொழிலாக மாற்றினார்.

மெக்சிக ஆதிவாசி மக்களின் அசல் மரியாக்கள் அழகு தனித்துவம் வாய்ந்தவையாக, பெண் கலைஞர்களால் கையிலும் தையல் இயந்திரத்திலும் தயாரிக்கப்படுகின்றன. இவை வழக்கமான துணி பொம்மைகளைப்போல், பஞ்சால் நிரப்பப்படாமல், கனத்த துணியைச் சுற்றி, மடக்கி, தைத்து 3 முதல் 40 சென்டிமீட்டர் அளவிலான பொம்மைகளாக உருவாக்கப்படுகிறன. சிவப்பு, கறுப்பு என அடர்வண்ணங்களே இந்தப் பொம்மைகளுக்குப் பயன்படுத்தப்படுகின்றன.

மேற்கோள்கள்
-----------

1. ↑  ஷங்கர் (14 மார்ச் 2018). "ஓ! மெக்சிக மரியா". *கட்டுரை*. தி இந்து தமிழ். 31 மார்ச் 2018 அன்று பார்க்கப்பட்டது.
**ஓவாடா** என்னும் ஊர், இந்திய மாநிலமான குஜராத்தின் வல்சாடு மாவட்டத்தில் உள்ளது. இது வல்சாடு வட்டத்துக்கு உட்பட்டது.

அமைவிடம்
--------

இந்த ஊரின் வடமேற்கில் பாலண் என்ற ஊரும், வடக்கில் மூளி, மேற்கிலும், தென்மேற்கிலும் கடோய் என்ற ஊரும், வடகிழக்கில் கோச்வாடா என்ற ஊரும், கிழக்கிலும், தென்கிழக்கிலும் கல்வாடா என்ற ஊரும், தெற்கில் டக்கர்வாடா என்ற ஊரும் அமைந்துள்ளன.

அரசியல்
-------

இது தரம்பூர் சட்டமன்றத் தொகுதிக்கும், வல்சாடு மக்களவைத் தொகுதிக்கும் உட்பட்டது.

போக்குவரத்து
------------

இந்த ஊரில் இருந்து மாவட்டச் சாலைகளின் வழியாக மற்ற ஊர்களுக்கு செல்லலாம். மாநில நெடுஞ்சாலையின் வழியாக வல்சாடு நகரத்தை சென்றடையலாம். அங்கு செல்லும் வழியிலேயே தேசிய நெடுஞ்சாலை குறுக்கிடுகிறது.

சான்றுகள்
---------

1. 1 2  "மக்களவைத் தொகுதிகளும் சட்டமன்றத் தொகுதிகளும் (ஆங்கிலத்தில்) - [[இந்தியத் தேர்தல் ஆணையம்]]" (PDF). 2010-10-05 அன்று மூலம் (PDF) பரணிடப்பட்டது. 2015-08-16 அன்று பார்க்கப்பட்டது.
2. 1 2 3  "வல்சாடு வட்டத்தின் வரைபடம் - குஜராத் மாநில அரசின் வருவாய்த் துறையின் இணையத்தளம்" (PDF). 2016-09-12 அன்று மூலம் (PDF) பரணிடப்பட்டது. 2015-08-16 அன்று பார்க்கப்பட்டது.

| * பா
* உ
* தொ
சுற்றியுள்ள ஊர்கள் |
| --- |
| 

|  |  |  |
| --- | --- | --- |
| பாலண் | மூளி | கோச்வாடா |
|  |  |  |
| கடோய் | **ஓவாடா** | கல்வாடா |
|  |  |  |
| கடோய் | டக்கர்வாடா | கல்வாடா |

 |
**மெக்சிக்கோ உச்ச நீதிமன்றம்** *(Supreme Court of Justice of the Nation)* மெக்சிக்கோ நாட்டு எல்லைக்குட்பட்ட பகுதிகளில் அதிகார வரம்பினைக் கொண்ட ஓர் உச்ச நீதிமன்றமாகும். நாட்டின் அனைத்து பகுதிகளிலும் அதன் அதிகார எல்லை நீட்டிக்கப்பட்டுள்ளது. தற்போது மெக்சிக்கோ நகரத்தில் அமைந்துள்ளது. இந்நீதிமன்றத்தில் 11 நீதிபதிகள் குற்றவியல் நடுவர்களாக பணிபுரிகின்றனர்.

உச்சநீதிமன்றத்தின் நீதிபதிகள் 15 ஆண்டுகளுக்கு நியமிக்கப்படுகிறார்கள். குடியரசின் குடியரசுத் தலைவரால் முன்மொழியப்பட்ட பட்டியலிலிருந்து மேல்சட்டசபை உறுதிப்படுத்தியதன் மூலம் அவை அங்கீகரிக்கப்படுகின்றன. தேர்ந்தெடுக்கப்பட்ட நீதிபதிகள் தங்களில் இருந்து நான்கு ஆண்டு காலத்திற்கு நீதிமன்றத்தின் தலைவராக இருக்கப் போகின்றவரை தேர்ந்தெடுப்பார்கள். எந்தவொரு நீதிபதியும் ஒன்றுக்கு மேற்பட்ட நான்கு ஆண்டுகளுக்கு பதவியை வகிக்கலாம், ஆனால் தொடர்ச்சியாக அடுத்தடுத்த நான்கு ஆண்டுகள் அவ்வாறு இருக்க முடியாது.

மேற்கோள்கள்
-----------

1. ↑  Article 94 Mexican Constitution

* மெக்சிக்கோ உச்சநீதிமன்றம் பற்றி ஆங்கிலத்தில்
* மெக்சிக்கோ அரசியலமைப்புச் சட்டம்
* அமைவிடம்
* வலைதளம்